《为朱良贞题扇》
明代·姚绶

考亭夫子安亭来，爱我溪上红莲开。手摇羽扇坐忘暑，戏折碧筒閒作杯。

碧筒杯宽任鲸吸，却嫌玉童催饮急。李云处世若大梦，杜曰举觞须累十。

白日欲下清风徐，我怀与世同卷舒。如何苦索题此扇，大呼墨卿当醉馀。

为君遥想白鹿洞，那得武夷清景共。还期月夕究参同，似此前脩足珍重。

作者简介：姚绶（1422—1495）明代官员、书画家。字公绶，号谷庵，又号仙痴、丹丘生、谷庵子、云东逸史，汉族，浙江嘉兴大云寺人。顺八年进士，官监察御史。著有《谷庵集》、《云东集》、《天人合旨》、《姚御史诗文》。